ЗАЦВЯРДЖАЮ

Начальнік аддзела па адукацыі

Докшыцкага райвыканкама

Д.Д.Парцянка

\_\_\_\_\_\_\_\_\_\_\_\_\_\_\_\_\_ 2024 г.

УМОВЫ

правядзення раённага этапу

рэспубліканскага конкурсу-турніру

ˮДзівосы краю майго“

 АГУЛЬНЫЯ ПАЛАЖЭННІ

У рамках рэалізацыі Дзяржаўнай праграмы ”Адукацыя і маладзёжная палітыка“ на 2021–2025 гады, праводзіцца рэспубліканскі грамадзянска-патрыятычны праект ”Збяры Беларусь у сваім сэрцы“ (далей – праект).

 У 2024 годзе ў рамках праекта праводзіцца раённы этап рэспубліканскага конкурсу-турніру ”Дзівосы краю майго“ (далей – конкурс-турнір).

 мэты і задачы конкурсу-турніру

Конкурс-турнір праводзіцца з мэтай фарміравання ў моладзі патрыятычных якасцей, паглыблення пачуцця любові да сваёй краіны праз далучэнне іх да даследавання жыцця і дзейнасці адметных асоб   
свайго краю, да пазнання гістарычнай, культурнай і прыроднай спадчыны малой радзімы.

Дасягненне пастаўленай мэты ажыццяўляецца праз рашэнне наступных задач:

масавае ўключэнне навучэнцаў у дзейнасць па даследаванні, вывучэнні, аднаўленні (адраджэнні) і выкарыстанні аб’ектаў ”страчанай спадчыны“;

захаванне i выкарыстанне матэрыяльных і нематэрыяльных каштоўнасцей малой радзімы, распаўсюджванне інфармацыі аб іх і папулярызацыя на карысць iнтарэсаў грамадства;

даследаванне і папулярызацыя жыцця і дзейнасці выбітных асоб свайго краю;

выхаванне беражлівых адносін да гісторыі і культуры краю, адказнасці за захаванне культурна-гістарычнай спадчыны продкаў;

стварэнне іміджу рэгіёна як прывабнага турысцка-экскурсійнага і культурна-пазнавальнага аб’екта;

стварэнне ўмоў для раскрыцця пазнавальных і творчых здольнасцей навучэнцаў.

АРГАНІЗАТАРЫ

Арганізатарамі раённага этапу з’яўляецца аддзел па адукацыі Докшыцкага раённага выканаўчага камітэта і ДУДА ”Докшыцкі раённы цэнтр дзяцей і моладзі”.

УДЗЕЛЬНІКІ КОНКУРСУ-ТУРНІРУ

У конкурсе-турніры прымаюць удзел навучэнцы аб’яднанняў па інтарэсах устаноў адукацыі ва ўзросце ад 14 гадоў.

ТЭРМІНЫ ПРАВЯДЗЕННЯ

Конкурс праводзіцца з верасня па кастрычнік 2024 года.

парадак правядзення КОНКУРСу-ТУРНІРу

На першым этапе конкурсу-турніру навучэнцы аб’яднанняў па інтарэсах устаноў адукацыі праводзяць краязнаўчыя даследаванні жыцця і дзейнасці выбітных асоб свайго краю, выяўляюць матэрыяльныя і нематэрыяльныя каштоўнасці сваёй малой радзімы, якія можна ўмоўна аднесці да ”страчанай спадчыны“ (не маюць яўнай праявы на сённяшні дзень).

Падчас даследаванняў удзельнікі конкурсу-турніру працуюць з архіўнымі дакументамі, матэрыяламі археалагічных даследаванняў, публікацыямі ў спецыяльных навуковых выданнях, матэрыяламі музеяў і г.д.

Аб’ектамі пільнай цікаўнасці ўдзельнікаў конкурсу-турніру становяцца аб’екты ”страчанай спадчыны“, амаль забытыя ў народзе, ці зруйнаваныя часам і людзьмі.

”Страчанай спадчынай“ можа быць нематэрыяльнае праяўленне творчасцi чалавека (звычаi, традыцыi, абрады, фальклор (вусная народная творчасць, легенды і паданні), традыцыйныя маўленчая культура, гаворка, змест геральдычных аб’ектаў, уласных геаграфічных назваў (тапонімаў) i інш.), а таксама створаныя чалавекам або цесна звязаныя з яго дзейнасцю матэрыяльныя аб’екты (помнікі гісторыі, прыроды, архітэктуры, археалогіі, горадабудаўнiцтва, мастацтва, дакументальныя помнікі і інш.). Аб’екты ”страчанай спадчыны“ павінны з’яўляцца аўтэнтычнымі і мець гiстарычнае, мастацкае, навуковае або iншае значэнне з пункту гледжання ўдзельніка конкурсу-турніру. Аб’ектам даследаванняў таксама з’яўляюцца малавядомыя, але выбітныя, па меркаваннях удзельнікаў конкурсу-турніру, землякі, хто зрабіў свой унёсак у адметнасць дадзенага рэгіёна.

Па вынікам даследавання ствараецца брашура”Дзівосы краю майго“, у якой змяшчаецца матэрыял аб ”топ-3“ (па кожнай пазіцыі 3, усяго 9) аб’ектах ”страчанай спадчыны“ – найбольш значных матэрыяльных і наматэрыяльных каштоўнасцях малой радзімы, а таксама аб выбітных асобах свайго краю.

Брашура (pdf файл) уключае: тытульны ліст, інфармацыю аб аб’ектах, карту-схему з адзначанымі 9 адметнасцямі, спіс выкарыстаных крыніц. Інфармацыя аб аб’ектах павінна быць прадстаўлена лагічна ў адпаведнасці з наступнай структурай: месцазнаходжанне аб’екта, гістарычная даведка, знішчэнне (поўнае ці частковае) аб’екта, унёсак ”выбітных“ асоб у культурнае і (або) духоўнае жыццё малой радзімы, ці уплыў на ход гістарычнага развіцця краю (калі мае месца). Апісанне аб’ектаў дапаўняецца фотаздымкамі, схемамі, малюнкамі. Пры выкарыстанні літаратуры неабходна даваць спасылкі ў тэксце (калі матэрыял аўтарскі, то гэта таксама неабходна адзначыць). Інфармацыя аб адным аб’екце павінна займаць не больш 2 старонак.

Крытэрыі ацэнкі брашуры:

лагічнасць і змястоўнасць прадстаўленай інфармацыі аб аб’екце;

значнасць аб’екта для сваёй мясцовасці (ці краю);

крэатыўнасць афармлення;

самастойнасць у зборы і аналізе матэрыялу;

наяўнасць спасылак на крыніцы.

Дасланая на абласы этап работа пераможцы будзе размяшчацца на сайце Віцебскага абласнога палаца дзяцей і моладзі ў раздзеле ”Мерапрыемствы“ для знаёмства з імі ўдзельнікаў.

На падставе мэтэрыялаў брашур арганізацыйным камітэтам абласнога этапу будзе распрацавана краязнаўчая віктарына, удзельнікамі якой з’яўляюцца пераможцы раённага этапу – аўтары дасланых брашур. Тэрміны і парадак правядзення краязнаўчай віктарыны будуць паведамлены ўдзельнікам дадаткова.

Пять навучэнцаў – пераможцаў абласнога этапу прымуць удзел у складзе зборнай каманды Віцебскай вобласці ў заключным (рэспубліканскім) этапе конкурсу-турніру.

Конкурсныя матэрыялы і заяўка дасылаюцца да 1 кастрычніка 2024 года ў друкаваным і электронным выглядзе (doksh\_cdt@mail.ru) ДУДА “Докшыцкі раённы цэнтр дзяцей і моладзі” (г.Докшыцы, вул.Ленінская,5).

ПАДВЯДЗЕННЕ ВЫНІКАЎ

Пераможца і прызёры раённага этапу рэспубліканскага конкурсу-турніру ”Дзівосы краю майго“ узнагароджваюцца дыпломамі I, II, III ступені аддзела па адукацыі Докшыцкага райвыканкама.

ФІНАНСАВАННЕ

Набыццё дыпломаў пераможцу і прызёрам раённага этапу рэспубліканскага конкурсу-турніру ”Дзівосы краю майго“ (3 штукі: 1 – I месца, 1 – II, 1 – III месца) ажыццяўляецца за кошт сродкаў раённага бюджэту прадугледжаных на правядзенне цэнтралізаваных мерапрыемстваў.

Савулава 59791